tomron87/hebrew-wikipedia-sentences-corpus huggingface dataset:
הראשונה (ובדרך מעניינת מבחינה ויזואלית) קורט ווגנר כחול-העור עורך עסקה עם מפיסטו והופך לשד אדום-העור בלאסקו, אולם כשהוא חוזר להיות גיבור, הוא מגיע לשכונת הלס קיצ'ן והופך למגן השכונה.
הדמות השנייה היא מאט מרדוק, שמופיע בחיים לאחר המוות כמארח של רוח נוקמת.
הדמות השלישית והידועה יותר היא של פעלולן בלתי פגיע הלובש תלבושת המשלבת בין זו של דרדוויל לבין איוול קניוול, ואשר חושק במותו ומתגרה בחייו.
"אחרית הימים" היא מיני-סדרה בת שמונה חלקים המגוללת את ימיו האחרונים של דרדוויל.
במהלך הקרב האחרון עם בולזאיי, דרדוויל לוחש אליו מילה בודדת "מאפון" לפני שהורג את עצמו על ידי מכה בראשו מנשק האלה שלו.
מספר שנים לפני מותו, דרדוויל התעמת עם הקינגפין כשחזר להלס קיצ'ן.
פיסק ערך עסקה עם הממשלה, ודרדוויל - בראותו שאין שום דבר שהוא יכול לעשות כדי לעצור את פיסק - הרג אותו בנוכחותם של אנשים רבים ברחוב.
אחרי שהרג אותו, דרדוויל נעלם למשך מספר שנים עד לזמן הקרב האחרון שלו עם בולזאיי, אחרי שחבריו וגיבורי-העל הפנו לו עורף.
מאט אימן בתקופה זו את טים יוריק, בנו המאומץ של חברו משכבר ימים בן יוריק, כדי להפוך לדרדוויל החדש.
אחרי שהשלים את אימוניו של טים והתוודע לשובו של בולזאיי להלס קיצ'ן, דרדוויל חזר כדי למנוע מאויביו הוותיקים מלהשפיע על ממשיך דרכו.
מעשיו במהלך הקרב האחרון דחפו את בולזאיי לאובססיה בעקבות המילה אותה דרדוויל אמר לפני שהתאבד.
ביקום החלופי של ארץ-181 שהוצג בסדרת החוברות אקסיילז, מרבית גיבורי-העל דומים למקביליהם ביקום הרגיל.
אחד השונים ביניהם הוא דרדוויל, המשמש כרוצח שכיר עבור הקינגפין ואשר גויס בידי זן דמוי החרקים טיימברייקרס לקבוצת הנוסעים בזמן נשק אקס.
ביקום חלופי שידוע רק כארץ-13584 ואשר הופיע בחוברות האוונג'רס האפלים, דרדוויל חבר לכמה מגיבורי-העל לשעבר שהיו חברים בקבוצת גיבורים להשכרה.
אותם חברים הפכו לחברי כנופייתו של ספיידרמן, ששלט בהלס קיצ'ן ותחם את השכונה בקורים בלתי שבירים - כאלה ששריונו של איירון מן נהפך לבלתי יציב בזמן שניסה לשבור אותם, והקסם של דוקטור סטריינג' התברר כבלתי יעיל נגדם.
דרדוויל והכנופיה נכנסו לעימות עם קבוצת האוונג'רס האפלים הנוסעים בזמן כשהם היו בדרכם להציל את חבריהם מונסטון וסקאאר השבויים.
ספיידרמן האמין שמדובר במתחזים ולכד אותם בעזרת קוריו החזקים.
חבר האוונג'רס האפלים איי אפאיק/"ספיידרמן" יצר קשר טלפתי עם ספיידרמן ושכנע אותו לשחרר את הקבוצה.
מיסטי נייט של אותו יקום החליטה שאם ספיידרמן יגלה שחברי האוונג'רס האפלים דוברי אמת, אז היא תעזור להם להפיל את סטריינג', ודרדוויל וחברי הכנופיה מסכימים לעזור.
גרסת אולטימייט מארוול של דרדוויל הופיעה בשתי סדרות מוגבלות נפרדות: האחת "אולטימייט דרדוויל ואלקטרה" מאת הכותב גרג ראקה, והשנייה "אולטימייט אלקטרה" בציוות שנועד להפיל את שלטונו של הקינגפין.
התברר בחוברות "אולטימייט ספיידרמן" כי אביו של מאט היה מתאגרף שנהרג בידי הקינגפין כאשר ג'ק לא הסכים למכור קרב.
מאוחר יותר, כשקינגפין שורף את משרד עורכי הדין של מרדוק, דרדוויל הזועם פורץ לדירותיו של פיסק ומאיים על ונסה פיסק השקועה בתרדמת, אך ספיידרמן משכנע אותו שלא להמשיך בכך.
במהלך הצפתו של מגנטו את האי מנהטן באירועי "אולטימטום", שבהם מיליוני אנשים מתו, דרדוויל נמצא מת בידי ספיידרמן והענק הירוק.
בעתיד החלופי של לוגאן הזקן, המתרחש בארץ-807128 כחמישים שנים לאחר שגיבורי-העל הפסידו בקרב הגדול ביותר, שני גברים צעירים הלבושים כדרדוויל מתגלים יחד עם המעניש כשהם קשורים לעמוד בידי הקינגפין החדש, שהרג את מגנטו בעבר אחרי ניסיון לשחרר את העיר מחזקתו.
האדם שלבוש כדרדוויל שואל לגבי מיקום נכדתו של ספיידרמן, אשלי ברטון, בתו של הוקאיי.
הקינגפין החדש מציין שעדיין הוא מתלבט מה לעשות איתה, ושעל דרדוויל והמעניש למות בדרך הקלה.
לאחר מכן, הם נאכלים בידי ולוצירפטורים.
בקשת הסיפור "עין תחת עין" של "הוקאיי הזקן", סדרת פריקוול לעלילות "לוגאן הזקן", מתברר שמאט מרדוק הוא מגיבורי-העל שעדיין נותרו בחיים.
אחרי שנבלי-העל כבשו את רוב כדור הארץ, מרדוק נמלט להרי ההימלאיה, פתח דוג'ו משלו ולקח את השם של המנטור שלו, סטיק.
כאשר הוקאיי מאבד את ראייתו כתוצאה מהתקפה של אוולאנש, הוא מחפש אחר סטיק בניסיון להתמודד עם עיוורונו, כדי שיוכל להילחם נגד הגולגולת האדומה.
בשנת 1975, השחקנית לשעבר אנג'לה בואי השיגה את הזכויות לסדרת טלוויזיה על דרדוויל ועל האלמנה השחורה.
היא ארגנה שהצלם טרי אוניל יצלם אותה בדמותה של האלמנה השחורה ואת השחקן בן קרות'רס בדמותו של דרדוויל כדי למכור את הרעיון לחברות הפקה שונות, אך הפרויקט מעולם לא יצא לפועל.
בשנת 1983, רשת ABC תכננה להפיק פרק פיילוט בלייב אקשן על דרדוויל, עם תסריט מאת סטרלינד סיליפנט, אך הפיילוט מעולם לא שודר.
דמותו של מאט מרדוק/דרדוויל הופיעה בסרט הטלוויזיה משנת 1989 "משפטו של הענק הירוק" של רשת NBC, בגילומו של רקס סמית'.
גרסה זו של הדמות הושפעה מקצין משטרה להפוך לגיבור.
בנוסף, הוא לובש חליפה שחורה בסגנון נינג'ה - מראה שיופיע מאוחר יותר ב-1993 במיני-סדרה "דרדוויל: האיש ללא פחד" של פרנק מילר וג'ון רומיטה הבן וכן בסדרת נטפליקס "דרדוויל".
כאשר דייוויד באנר נעצר, מאט מרדוק עוזר להוכיח את חפותו.
מרדוק מספר לבאנר את סיפור מקורו בטרם נאבק בוילסון פיסק (בגילומו של ג'ון ריס-דייוויס) יחד עם הענק הירוק.
דמותו של מאט מרדוק/דרדוויל הופיעה בפלשבק בסדרת האנימציה "ספיידרמן וחבריו המדהימים" בפרק "Attack of the Arachnoid" בדיבובו של פרנק ולקר.
הוא משמש כעורך דינו של ספיידרמן אחרי שזה האחרון הופלל בידי הכימאי זולטן אמדאוס, שהפך לארכנואיד.
דמותו של מאט מרדוק/דרדוויל הופיעה בסדרת האנימציה "ספיידרמן: סדרת האנימציה", בדיבובו של אדוארד אלברט.
בגרסה זו, עיוורונו של מאט מרדוק נגרם לאחר שהיה עד לפשע אותו ביצע אביו.
ג'יי ג'ונה ג'יימסון שוכר את שירותיו של מרדוק להגן על פיטר פארקר אחרי שהופלל בריגול תעשייתי בידי ריצ'רד פיסק, בנו של הקינגפין.
דמותו של דרדוויל הופיעה בפרק And a Blind Man Shall Lead Them'' של "ארבעת המופלאים: סדרת האנימציה" משנות ה-90, בדיבובו של ביל סמיטרוביץ'.
הוא עוזר לארבעת המופלאים מחוסרי הכוחות להיכנס לבניין בקסטר אחרי שדוקטור דום משתלט עליו.
סרט קולנוע לייב אקשן בשם "דרדוויל" יצא בהפקה תקציבית גדולה והוקרן לראשונה בשנת 2003. את הסרט ביים מארק סטיבן ג'ונסון וכיכבו בו בן אפלק כמאט מרדוק/דרדוויל, ג'ניפר גארנר כאלקטרה נאצ'יוס, מייקל קלארק דאנקן כקינגפין וקולין פארל כבולזאיי.
בסוף 2004 יצאה גרסת הבמאי לסרט, אשר כללה חצי שעה נוספת של תת-עלילה שהביאה לתפיסתו של הקינגפין, קרבות מורחבים ופן רציני יותר לגרסה הקודמת שקצת לקתה בחסר - ובכך קירבה את דרדוויל צעד נוסף להיותו סרט קומיקס שנאמן למקור.
בן אפלק שב לגלם את דמותו של מאט מרדוק בסצנה מחוקה בסרט הספין-אוף "אלקטרה", שנכללה מאוחר יותר בגרסת הבמאי לסרט.
בשיאו של הסרט "ספיידרמן: ממד העכביש", מאט מרדוק הצעיר מופיע בממד של גוון סטייסי בתור בנו המאומץ של הקינגפין.
כרזות פרסומיות לשתי העונות הראשונות של "דרדוויל".
בנובמבר 2013, דיסני ומארוול שחררו הצהרה לפיה סדרת טלוויזיה חדשה של דרדוויל תיקח חלק ביקום הקולנועי של מארוול ותשודר בשירות הסטרימינג נטפליקס.
בוב אייגר, המנהל לשעבר של חברת וולט דיסני, ציין שאם סדרות נטפליקס כדוגמת "דרדוויל" יהוו הצלחה, ייתכן ויהפכו לסרטים באורך מלא.
בדצמבר 2013, חברת מארוול הודיעה שדרו גודארד נבחר לשמש כמפיק בפועל של הסדרה, "דרדוויל", ושיכתוב ויביים את הפרק הראשון.
במאי 2014, גודארד בחר להישאר בתפקיד יועץ לסדרה, בעוד תפקיד המפיק בפועל עבר לידיו של סטיבן ס.
מאוחר יותר באותו חודש, השחקן צ'ארלי קוקס נבחר לתפקיד הראשי.
שלב הצילומים החל ביולי 2014, והעונה הראשונה יצאה לשידור באפריל 2015. עונה שנייה של הסדרה יצאה במרץ 2016, בעוד העונה השלישית והאחרונה יצאה באוקטובר 2018. קוקס שב לגלם את הדמות גם במיני-סדרת הקרוסאובר "המגנים".
בדצמבר 2021, נשיא אולפני מארוול קווין פייגי ציין שצ'רלי קוקס ישוב ויגלם את דמותו של מאט מרדוק/דרדוויל בפרויקטים עתידיים של היקום הקולנועי.
קוקס שב להופיע בדמותו של מרדוק בהופעת אורח בסרט "ספיידרמן: אין דרך הביתה" (2021), כאשר הוא מנקה את שמו של פיטר פארקר מכל חשד במותו של מיסטריו ומנסה לגרום להאפי הוגאן לשכור את שירותיו ולהגן עליו מפני האשמות של גניבת טכנולוגיה מ"תעשיות סטארק".
הופעת אורח קצרה זו אינה מתייחסת לזהות הסודית של דרדוויל מלבד אזכור קצר ליכולותיו המחודדות של מרדוק, אשר תופס לבנה שנזרקה לפתע מהחלון הפתוח.
לדבריו של טום הולנד המגלם את פארקר, הופעתו של מרדוק נכתבה רק לאחר שהצילומים החלו בגלל שעניין הזכויות של הדמות מסדרת נטפליקס לא היה ידוע בשלב זה.
במאי אותה שנה אושר שהאתחול לדרדוויל יהיה בצורת סדרה חדשה, וכי היא תהיה המשך ישיר לסדרה של נטפליקס מאשר לאתחול מלא.
ביוני 2022, נודע בכנס קומיק-קון, סן דייגו שצ'רלי קוקס ישוב לגלם את הדמות בדיבוב גרסה חלופית שלו בסדרת האנימציה "הספיידרמן הידידותי מהשכונה", שתחקור את ימיו הראשונים של פיטר פארקר כספיידרמן.
מרדוק בגרסה זו יהיה חניכו של נורמן אוסבורן.
אושר גם שקוקס ישוב לגלם את הדמות בסדרה "שי-האלק: עורכת דין בשירות החוק" (2022) וכן בסדרה "דרדוויל: נולד מחדש" (2024).
סדרה עיקרית וחוברות חשובות Daredevil Vol.1 #1-380 (אפריל 1964-אוקטובר 1998)
Daredevil #1 - הופעה ראשונה של דרדוויל/מאט מרדוק, קארן פייג' ופוגי נלסון.
Daredevil #3 - הופעה ראשונה של הינשוף.
Daredevil #4 - הופעה ראשונה של האיש הסגול.
Daredevil #6 - הופעה ראשונה של מיסטר פיר.
Daredevil #7 - הופעה ראשונה של הדמות בתלבושת האדומה, הופעת אורח של נאמור.
Daredevil #8 - הופעה ראשונה של סטילט מן.
Daredevil #16-17 - הציוות הראשון עם ספיידרמן, הופעה ראשונה של השודד המחופש.
Daredevil #18 - הופעה ראשונה של גלדיאטור וסיפור מקורו.
Daredevil #25 - הופעה ראשונה של מאט בזהותו הבדויה 'מייק מרדוק'.
Daredevil #42 - הופעה ראשונה של הבדחן.
Daredevil #43 - הופעת אורח של קפטן אמריקה, מאט וקארן נפרדים בפעם הראשונה.
Daredevil #47 - דרדוויל יוצא לווייטנאם כדי לבדר חיילים.
הצגתו של וילי לינקולן, שוטר לשעבר אפרו-אמריקני עיוור.
Daredevil #52 - הופעת אורח של הפנתר השחור, שמגלה את זהותו הסודית של דרדוויל.
Daredevil #53 - סיפור המקור של דרדוויל מסופר מחדש, הפעם באיורו של ג'ין קולן.
Daredevil #57 - מאט מגלה את זהותו הסודית לקארן.
Daredevil #67 - סיפור נוסף של סטילט-מן, מאט מרדוק וקארן פייג' נפרדים פעם נוספת.
Daredevil #81 - הופעה ראשונה של האלמנה השחורה.
Daredevil #87 - הפעם הראשונה שדרדוויל והאלמנה השחורה עוברים לגור יחד.
תקדים ראשוני לכך שזוג לא נשוי עובר לגור ביחד.
Daredevil #92 - האלמנה השחורה הופכת לכוכבת משנה בסדרת החוברות.
Daredevil #99 - הופעת אורח של הוקאיי, קרוסאובר לחוברות Avengers #110-111.
Daredevil #100 - דרדוויל מראיין את המוציא לאור של מגזין רולינג סטון יאן ונר.
Daredevil #107 - הופעת אורח של קפטן מארוול.
Daredevil #125 - דרדוויל והאלמנה השחורה נפרדים, הופעה ראשונה של הת'ר גלן.
Daredevil #131 - הופעה ראשונה של בולזאיי וסיפור מקורו.
Daredevil #168 - הופעה ראשונה של אלקטרה.
Daredevil #170 - הופעה ראשונה של קינגפין, אחרי שכיהן במשך שנים רבות בתור אויב של ספיידרמן.
Daredevil #174 - הופעה ראשונה של ארגון "היד".
Daredevil #176 - הופעה ראשונה של סטיק, המורה הרוחני של מאט מרדוק.
Daredevil #181 - מותה של אלקטרה בידיו של בולזאיי.
Daredevil #183 - הסיפור "משחק ילדים" של פרנק מילר ורוג'ר מקנזי, שנפסל להפצה בעת כתיבתו על ידי רשות האתיקה של הקומיקס בשל התיאור של שימוש בסמים.
העימות הראשון בין דרדוויל לבין המעניש.
Daredevil #190 - חזרתה לחיים של אלקטרה.
Daredevil #208 - "הלילה הקטלני ביותר בחיי", סיפור מאת הרלן אליסון.
Daredevil #220 - מותה של הת'ר גלן.
Daredevil #227-233 - קשת הסיפור "דרדוויל: נולד מחדש".
Daredevil #252 - ניו יורק נמצאת בעלטה גמורה בעקבות פלישת ארבעת פרשיו של אפוקליפס באירועי "נפילת המוטאנטים", ודרדוויל ובני בריתו נאלצים להגן על ביתם מהשתלטות כנופיות.
Daredevil #254 - הופעה ראשונה של טיפואיד מרי וסיפור מקורה.
Daredevil #297-300 - קשת הסיפור "תפילת אשכבה", שמגוללת את נפילתו של הקינגפין.
ההמשך הבלתי רשמי לסיפור "נוד מחדש".
שובה של אלקטרה, תלבושת חדשה.
Daredevil #348 - פוגי מגלה את זהותו הסודית של מאט מרדוק כדרדוויל.
1-8 Daredevil Vol.2- קשת הסיפור "השטן השומר", מותה של קארן פייג' בידיו של בולזאיי.
Daredevil Vol.2 #9-15 - הסיפור "חלק משלם" של דייוויד מאק, הופעה ראשונה של אקו.
Daredevil Vol.2 #16-19 - הסיפור "קריאת השכמה" של בריאן מייקל בנדיס ודייוויד מאק.
Daredevil Vol.2 #32-37 - הסיפור "הסוד יצא" מאת בריאן מייקל בנדיס ואלכס מאליב.
זהותו הסודית של דרדוויל כמאט מרדוק מתפרסמת בעיתונות.
Daredevil Vol.2 #41-45 - הסיפור "תת-אדם" של בנדיס/מאליב.
הופעה ראשונה של מילה דונובן.
Daredevil Vol.2 #46-50 - הסיפור "הארדקור" של בנדיס/מאליב.
דרדוויל מביס את הקינגפין, שחזר שוב לנקום, ובהבינו שניו יורק באמת זקוקה לקינגפין, מאט מכריז על עצמו כקינגפין החדש של הלס קיצ'ן.
Daredevil Vol.2 #76-81 - קשת הסיפור "הפרוטוקולים של מרדוק", בכתיבתו של בנדיס.
זהותו הסודית של דרדוויל נחשפת לציבור, וכן שובו של הקינגפין, שמוסר למשטרה הוכחות ועדויות לכך שדרדוויל הוא אכן מאט מרדוק, תמורת שחרורו.
Daredevil Vol.2 #82-87 - קשת הסיפור "השטן באגף די".
כמו כן, פוגי נלסון נרצח בעודו מבקר את מרדוק, כשזה האחרון נמצא בבידוד ואינו יכול לעזור לחברו הוותיק.
בהמשך מתברר כי מותו של נלסון בוים והוא הוכנס לתוכנית להגנת עדים.
Daredevil Vol.2 #111 - הופעה ראשונה של ליידי בולזאיי.
Daredevil Vol.2 #116-119 - קשת הסיפור "שובו של המלך", בכתיבתו של אד ברובייקר.
בעקבות מותם של ילדיו בידי ליידי בולזאיי, קינגפין חוזר מהיעדרותו הממושכת ונוטל מחדש את תפקיד הקינגפין כדי לנקום את מות אהוביו.
הסיפור מסתיים בחוברת מספר 500 של הכרך הראשון לאחר מיספור מחדש.
Daredevil Vol.1 #501-512 (אוקטובר 2009-פברואר 2011) - קשתות הסיפור "יד השטן", "דרך היד השמאלית" ו"בצללים" של אירועי "ארץ הצל".
בהמשך לאירועי "Dark Reign: The List - Daredevil", דרדוויל נופל לתהומות השגעון ומאיים על שלום העיר ניו יורק כאשר הוא מבקש להשתלט על ארגון "היד".
Daredevil Vol.3 #14-16 - כחלק מהרצתו המחודשת של מארק וייד, זוהי תחילת סופה של השותפות בין מרדוק לנלסון, כאשר זה האחרון מגלה סודות אותם מסתיר שותפו.
Daredevil Vol.4 #1 - תחילת השותפות בין מאט לקירסטן מקדאפי.
Daredevil Vol.4 #6-7 - כחלק מאירועי "החטא הקדמון", מאט מגלה את האמת על אמו.
Daredevil Vol.5 #1 - שינוי תלבושת לדרדוויל, ותחילת שותפות בינו לבין הגיבור הצעיר בליינדספוט.
Daredevil Vol.1 #595-600 - קשת הסיפור "ראש העיר פיסק", המעמתת בין ראש העיר הנבחר פיסק לסגן ראש העיר החדש מאט מרדוק.
Daredevil Vol.1 #609-612 - קשת הסיפור "מותו של דרדוויל".
Daredevil Vol.6 #1-5 - קשת הסיפור "דע מהו פחד"
Daredevil Vol.6 #6-10 - קשת הסיפור "אין שדים, רק אלוהים".
בהיעדרו של דרדוויל, שדים אמיתיים מתחילים להטיל חתיתם בשכונת הלס קיצ'ן.
Daredevil Vol.6 #11-18 - קשת הסיפור "דרך הגיהנום".
מאט מרדוק נוטש את זהות דרדוויל בעקבות משבר אמון ונלחם בשדים הפנימיים שלו, בעוד דרדוויל חדש עושה צדק בשכונת הלס קיצ'ן ונלחם בשוטרים מושחתים.
Daredevil Vol.6 #26-27 - חלק מאירוע נרחב בשם "מלך בשחור".
מאט מרדוק נלקח למעצר ביוזמתו בעקבות פשעיו ונאלץ להדוף גל אסירים בכלא שרוצים במותו, בעוד אלקטרה נוטלת על עצמה את זהות דרדוויל בשמו ומסתגלת לתפקידה החדש כמגינה של הלס קיצ'ן.
קשת הסיפור מובילה לאירועי הקרוסאובר "שלטון השטן"
Daredevil Vol.7 #1-14 (ספטמבר 2022-אוגוסט 2023) - הכרך השביעי בסדרת הדגל, שמביא במלואו את סאגת "האגרוף האדום".
אלקטרה נצ'יוס, "האישה ללא פחד", מתכסת תוכנית נקם אולטימטיבית לחסל את ארגון "היד" ברחבי העולם, והיא ודרדוויל יוצאים למסע שאפתני לקראת סדר עולמי חדש שנוגד לרוחם של שאר גיבורי-העל ביקום מארוול.
Daredevil Vo.8 (ספטמבר 2023 ואילך)
סדרות ספין-אוף Elektra Vol.1 #1-4 (ינואר-אפריל 1995)
מיני-סדרות ומהדורות מוגבלות Daredevil Special #1-3 (ספטמבר 1967, פברואר 1971, ינואר 1972)
What If Vol.2 #2: What If Daredevil Had Killed The Kingpin (אוגוסט 1989) - כחלק מסיפורי "מה אם...?", מה אם דרדדויל הרג את הקנגפין?
What If Vol.2 #73: What If The Kingpin Owned Daredevil (מאי 1995) - כחלק מסיפורי "מה אם...?", מה אם קינגפין שלט בדרדוויל?
Daredevil: The Man Without Fear #1–5 (אוקטובר 1993-פברואר 1994) מאת פרנק מילר וג'ון רומיטה הבן.
Daredevil #1/2 (קומיקס בן 17 עמודים שפורסם במגזין ויזארד מספר 96, אוגוסט 1999)
Daredevil: Ninja #1–3 (דצמבר 2000-מאי 2001) מאת בריאן מייקל בנדיס.
Daredevil: Yellow #1–6 (אוגוסט 2001-ינואר 2002) מאת ג'ף לואב וטים סייל.
What If Karen Paige Had Lived #1 (פברואר 2005) - כחלק מסיפורי "מה אם...?", מה אם קארן פייג' נותרה בחיים?
Daredevil: Redemption #1–6 (אפריל-אוגוסט 2005) מאת דייוויד היין ומייקל גיידוס.
Daredevil: Official Movie Adaptation #1 - עיבוד קומיקס לאדפטציה הקולנועית "דרדוויל".
Daredevil: End of Days #1-8 (דצמבר 2012-אוגוסט 2013) - שיתוף הפעולה האחרון בין בריאן מייקל בנדיס לדייוויד מאק המתאר את אחרית ימיו של דרדוויל בעתיד הלא רחוק.
Daredevil : Road Warrior Infinite Comic #1-4 (2014); הודפס מחדש כחוברת מספר #0.1 בכרך הרביעי של חוברות דרדוויל.
דרד סקוט היה עבד שחור שתבע את אדונו ודרש את שחרורו, בפסק-הדין הידוע דרד סקוט נגד סנדפורד, שבו הכריע בית המשפט העליון של ארצות הברית כי שחורים הם גזע נחות מאשר הגזע הלבן, וכי הם רכוש של אדוניהם.
החלטה זו הייתה אחד הגורמים שהובילו למלחמת האזרחים האמריקנית.
דרד סקוט נולד בווירג'יניה בשנת 1799 כרכוש של משפחת פטר בלואו (Blow).
משפחת בלואו עברה עם עבדיה בשנת 1830 לסנט לואיס, שם, בשל קשיים כלכליים, מכרה את סקוט לד"ר ג'ון אמרסון (Emerson), אשר שירת כרופא צבאי בצבא ארצות הברית.
אמרסון, במסגרת תפקידו, נסע לאילינוי ולוויסקונסין - שתי טריטוריות בהן, בהתאם לפשרת מיזורי נאסרה העבדות.
במהלך נסיעות אלה פגש סקוט את הרייט רובינסון (Robinson), ונשא אותה לאישה.
סקוט, אשתו ומשפחת אמרסון חזרו למיזורי בשנת 1842. אמרסון נפטר בשנת 1843, וג'ון פ.
סנפורד (Sadford, במסמכים המשפטיים נכתב בטעות סנדפורד, Sandford), אחיה של אירין אמרסון (אלמנתו של אמרסון), מונה למנהל עיזבונו.
סקוט פנה לבית המשפט בשנת 1846 בתביעה לשחררו.
התביעה מומנה על ידי משפחת בלואו - בעליו הראשונים.
סקוט הפסיד במשפט הראשון, אולם לאחר ערעורו בשל עדות שמועה בלתי קבילה, הותר לו לפנות בשנית לבית המשפט, ובשנת 1850 החליט חבר המושבעים כי סקוט חופשי על פי הכלל של "פעם חופשי תמיד חופשי" (מאחר שהיה בטריטוריות שבהן העבדות אסורה).
אמרסון ערערה לבית המשפט העליון של מיזורי אשר הפך את קביעת המושבעים, וסקוט חזר לעבדות.
סקוט הגיש תביעה נוספת - הפעם לבית המשפט הפדרלי, ולאחר שהפסיד ערער לבית המשפט העליון של ארצות הברית.
בשנת 1857 הכריע בתיק נשיא בית המשפט העליון של ארצות הברית - רוג'ר ב.
טייני - בו קבע כי עבדים הם רכוש ולא אזרחים, ולכן אין להם זכות עמידה בפני בית המשפט.
יתרה מכן, טייני קבע כי פשרת מיזורי אינה חוקית מאחר שהיא פוגעת בתיקון החמישי לחוקת ארצות הברית המגן על זכות הקניין.
לאחר המשפט הושב סקוט לבעליו המקוריים - משפחת בלואו, אשר העניקה לו את חירותו.
דרד סקוט נפטר משחפת שנה לאחר מכן, בשנת 1858. הוא קבור בבית הקברות קלברי (Calvary, גולגותא) בסנט לואיס, מיזורי.
דרדר קרומי (שם מדעי: Centaurea hyalolepis) הוא צמח חד שנתי ממשפחת המורכבים, בעל תפרחות צהובות.
חפי המעטפת של תפרחותיו הם בעלי קוצים דקים וארוכים.
בארץ ישראל הצמח גדל כמעט בכל צפון הארץ ומרכזה.
פריחתו בעיקר בחודשים אפריל ומאי.
לפרחי הסוג דַּרְדַּר שפע צבעים, המשותף לאבקנים ולעלי הכותרת.
מצבעים בהירים כמו: לבן, צהוב, כתום, קרם עד לצבעים כהים יותר כמו: ורוד, לילך, כחול, סגול פודל ואפילו אדום.
הצמח גדל בבתה בשפלה המרכזית ובהר.
לזרעונים חסרה "ציצית" - המופיעה בצמחים אחרים ממשפחה זו.
הציצית היא קבוצת שערות או מוצים ארוכים בראש הזרעונים ותורמים להסעתם.
הפריחה היא בחודשים פברואר עד אפריל.
הדרדר הכחול הוא מין אנדמי לארץ ישראל, ירדן, סוריה, לבנון וקפריסין.
בניגוד לכמה מינים אחרים בסוג דרדר שחפי המעטפת שלהם קוצניים, הדרדר הכחול אינו קוצני.
הדרדר הכחול הוא ערך טבע מוגן בישראל.
בישראל יש המשתמשים בו לחליטות בתערובת עם צמחים נוספים.
בעבר הדרדר הכחול כונה גם דגנית, בגלל דמיונו למין אירופאי אחר .Centaurea cyanus L המכונה דרדר הדגניה או דגנית.
דרדר הדגניה דומה לדרדר הכחול בצבעו אך התפרחת גדולה יותר.
באירופה הוא נחשב כעשב רע הצומח בשדות הדגן (ומכונה באנגלית cornflower).
מין זה כלל אינו מצוי בארץ ואילו הדרדר הכחול אינו צומח בשטחים מעובדים.
ציור של פרח הדגנית הופיע בבול דגניה ב-1952 (תשי"ב) לרגל יום העצמאות הרביעי.
דרדר הדגניה שימש כסמל סודי לזיהוי של חברי המפלגה הנאצית באוסטריה בשנים 1938-1934, כשהייתה מפלגה אסורה, ואומץ כסמל הנענד על דש הבגד של חברי מפלגת החירות האוסטרית הימנית.
המילה דרדר מופיעה פעמיים לצד ה"קוץ" כצמח רע שמצוי בשדה החקלאי כפי שנזכר בקללת ה' לאדם: .
צמחים אלה עולים במקומות נטושים וחרבים: .
במשנה נזכרו ה"חוחים והדרדרים" כמאכל בהמה החייבים בשביעית (שביעית ז, א); לא ברור אם מדובר בשמות כלליים של קוצים, או בשמות מיוחדים כבשאר הדוגמאות שנמנו באותו מקור.
הצירוף 'קוץ ודרדר' במקרא מורה שכוונתם של הפסוקים היא לשם קיבוצי של צמחים קוצניים.
בערבית נקראים כמה מיני צמחים קוצניים מהסוג Centaurea בשמות דומים ל'דרדר', ובשל כך הם מכונים בימינו בשם זה.
דַּרְדָּנִיה (יוונית עתיקה: Δαρδανία) הוא שם היסטורי לאזור, ומאוחר יותר לפרובינקיה הרומית שבה חיו הדרדנים, עם אילרי, שיש הטוענים כי מוצאו מהעם התראקי.
במהלך המאה ה-1 לפנה"ס פלשו הדרדנים לפרובינקיית מקדוניה יחד עם הסקורדיסקים (עם קלטי) ועם העם התראקי המאדים.
בשנת 28 לפנה"ס, דרדניה נכבשה על ידי האימפריה הרומית והפכה לחלק מן הפרובינקיה של מואסיה.
על פי סטראבון, הייתה חלוקה בתוך הדרדנים בין הגאלאברי ולבין התונאקי.
במונחים של ימינו, דרדניה השתרעה באזור קוסובו של ימינו והמשיכה מערבה עד פסגת הדרין.
היא השתרעה לכיוון צפון עד ניש (נאיסוס בעת העתיקה, העיר החשובה באזור).
בדרום עד סקופיה (סקופי בעת העתיקה) וגבלה בפלגיה ובפאוניה, ובדרומה היא נגעה גם בדזרטיה, שבירתה ליכנידוס.
דרדוויל הוא סרט גיבורי על אמריקאי משנת 2003 מבית פוקס ומארוול קומיקס, המבוסס על סדרת הקומיקס דרדוויל.
את הסרט ביים מארק סטיבן ג'ונסון ומככבים בו בן אפלק, ג'ניפר גארנר, קולין פארל, מייקל קלארק דאנקן, ג'ון פאברו וג'ו פנטוליאנו.
הסרט היה מועמד לתשעה פרסי בחירת הנוער, מהם זכה בקטגוריית הנבל הטוב ביותר (קולין פארל), ושלושה פרסי MTV, מהם זכה בפרס בקטגוריית "פריצת הדרך לשחקנית" (ג'ניפר גארנר), כמו גם לפרס BMI למוזיקה של גראהם רבל.
חרף זאת, הסרט זכה להכנסות של למעלה מ-300,000 מיליון דולר בלבד ברחבי העולם.
סרט הספין אוף, "אלקטרה", יצא בינואר 2005.
מאט מרדוק הוא עורך דין עיוור שמתגורר בשכונת הלס קיצ'ן בניו יורק ומנהל חברה יחד עם חברו הטוב פרנקלין "פוגי" נלסון.
השניים מגנים על לקוחות חפים מפשע בלבד ואינם גובים תשלום עבור שירותיהם.
בילדותו, נשפכה על עיניו של מאט פסולת רדיואקטיבית כאשר ברח לאחר שגילה שאביו, המתאגרף לשעבר ג'ק מרדוק, עובד כבריון שכיר עבור מאפיונר מקומי.
התאונה אמנם גרמה לעיוורונו אך גם חידדה את חושיו האחרים והעניקה לו ראיית סונאר שמאפשרת לו "לראות" דרך תנודות סוניות.
אביו, שהאשים את עצמו על התאונה, הפסיק לעבוד כבריון שכיר וחזר לאגרוף.
אולם, הקאמבק שלו היה קצר מועד, וזאת משום שהוא נרצח לאחר שסירב למכור קרב לאותו מאפיונר שהוא עבד בשבילו.
כדי לנקום את מותו של אביו, מאט למד אמנויות לחימה והשתמש בכישוריו החדשים כדי להפוך ללוחם הפשע "דרדוויל".
הוא פועל בשכונת הלס קיצ'ן ורודף אחר פושעים אשר נמלטים מזרועו הקצרה של החוק.
יום אחד, מאט פוגש ומתאהב באלקטרה נאצ'יוס, ביתו של איש העסקים ניקולאס נאצ'יוס.
זה האחרון מנהל עסקים עם וילסון פיסק, טייקון עשיר אשר פועל כקינגפין העולם התחתון של ניו יורק.
כשניקולאס נאצ'יוס מנסה להתחמק מעסקיו עם פיסק, פיסק שוכר את שירותיו של המתנקש בולזאיי להרוג אותו.
בולזאיי מצליח, ומפליל את דרדוויל במעשה הרצח.
אלקטרה עדה לנעשה ונשבעת לנקום בדרדוויל על מות אביה.
בינתיים, העיתונאי בן יוריק חוקר את מעשיו האחרונים של דרדוויל ומגלה את זהותו האמיתית.
הוא מאמין שדרדוויל פועל לטובת הלס קיצ'ן ומזהיר את מאט שמטרתו הבאה של בולזאיי היא אלקטרה.
דרדוויל רודף אחר בולזאיי, אך הוא מותקף בידי אלקטרה - המתגלה כאמנית לחימה המשתמשת בחרבות סאי.
היא מגלה את האמת אודותיו רק לאחר שהיא פוצעת אותו.
אלקטרה נאלצת להתמודד מול בולזאיי לבדה והוא רוצח אותה.
מאט הפצוע עושה את דרכו לכנסייה קרובה, שם האב אוורט עוזר לו.
בולזאיי עוקב אחר מאט לכנסייה ובין השניים מתפתח קרב.
בולזאיי מגלה כי חולשתו של מאט היא רעש חזק, והוא מתכונן להורגו כאשר דרדוויל נוכח לדעת שצלף התמקם בבניין ממול והוא מוכן לירי.
למשמע היריה, דרדוויל חומק מהדרך וגורם לכך שבולזאיי ייפגע בידיו.
בולזאיי מתחנן על חייו, ודרדוויל משליכו מגג הכנסייה.
לאחר שהוא גילה שפיסק הוא הקינגפין והוא מעבידו של בולזאיי, דרדוויל עושה את דרכו למשרדיו, שם הם מנהלים ביניהם קרב.
מאט מגלה שפיסק הוא הבריון שאחראי למותו של אביו.
הוא מוצא בתוכו את הכוח להתגבר על פיסק אך לא להרוג אותו ומשאיר אותו לידי המשטרה.
לפני שנלקח, קינגפין נשבע לנקום במאט, וזה האחרון מתעמר בו שעיוור הצליח להביס אותו.
מאט חוזר אט אט לשגרה, והוא מתנחם בעובדה שייתכן ואלקטרה חיה כאשר הוא מוצא תליון שלה, אותו שינתה במיוחד כמסר עבורו בכתב ברייל.
הוא פוגש בבן יוריק, שמבטיח לו שזהותו הסודית שמורה עמו.
בסצנה שבאמצע הכתוביות, מתברר שבולזאיי לא נהרג מהנפילה: הוא מאושפז בבית חולים, תחת שמירה, רוב גופו מכוסה בתחבושות.
למרות פציעותיו, הוא מצליח לתפוס מזרק ולשפד באמצעותו זבוב.
בן אפלק - דרדוויל/מאט מרדוק
ג'ניפר גארנר - אלקטרה נאצ'יוס
מייקל קלארק דאנקן - וילסון פיסק/הקינגפין
ג'ון פאברו - פרנקלין "פוגי" נלסון
ג'ו פנטוליאנו - בן יוריק
דייוויד קית' - ג'ק מרדוק
לילנד אורסר - ווסלי אוון וולש
אריק אבארי - ניקולאס נאצ'יוס
דריק אוקונור - האב אוורט
בסרט קיימים אזכורים רבים ליוצרי הקומיקס ולדמויות משנה נוספות בחוברות דרדוויל.
יוצרי הקומיקס סטן לי, פרנק מילר וקווין סמית' מופיעים בהופעות אורח - לי בתור הזקן במעבר החציה, מילר בתור אדם בפאב בו מופיע בולזאיי לראשונה, וסמית' בתור העוזר לחוקר מקרי מוות בשם "ג'ק קירבי".
השחקן פול בן-ויקטור מופיע בדמותו של חוזה קסאדה, גנגסטר שנרדף על ידי דרדוויל, ושמו מתייחס ליוצר קומיקס נוסף, ג'ו קסאדה.
מארק מרגוליס מופיע בהופעה ללא קרדיט בתפקיד אדי פאלון, גנגסטר שהעסיק בעבר את פיסק כרוצח שכיר.
אלן פומפאו מגלמת את דמותה של קארן פייג', המזכירה במשרד עורכי הדין "נלסון ומרדוק".
לקלודין פארל - אחותו של קולין פארל ועוזרת בסט הצילומים, יש תפקיד ללא קרדיט כהת'ר גלן, הקול שבמזכירה האלקטרונית בדירתו של מאט וכן הופעת אורח בפאב.
בגרסת הבמאי של הסרט מופיעים קוליו בתפקיד דנטה ג'קסון וג'וד צ'יקוללה בתפקיד השוטר רוברט מקנזי (אזכור נוסף ליוצר קומיקס, רוג'ר מקנזי).
השחקן לני לופטין מגלם את דמותו של הבלש ניק מנוליס.
בשנת 1997, אולפני פוקס המאה ה-20 רכשו את הזכויות ממארוול קומיקס לעיבודה של הדמות למסך הגדול, ובחרו בכריס קולומבוס לשמש כבמאי.
שנה לאחר מכן, מארוול עמדה בפני פשיטת רגל, ואולפני פוקס אפשרו לזמן העסקה לפקוע.
חברת וולט דיסני שקלה לקנות את הזכויות לסרט, אולם בשנת 1999 המגעים לרכישה נכשלו.
מארוול קומיקס העבירו את הזכויות לסרטי קולומביה של סוני, לפי תסריט מאת כריס קולומבוס וקרלו קרליי לפני שמארק סטיבן ג'ונסון נשכר לכתוב את התסריט.
לקראת שנת 2000, חברת סוני בחרה לבטל את הפרויקט, וזאת משום ששתי החברות לא הגיעו להסכמה ביניהן בנוגע לזכויות ההפצה באינטרנט.
חברת ההפקות New Regency נכנסה למשא ומתן המתמשך ורכשה את הזכויות כאשר זכויות ההפצה עברו לפוקס המאה ה-20. מארק סטיבן ג'ונסון נשכר מחדש, ובניגוד לסרטי גיבורי-על אחרים, תסריטו קיבל תשבחות עקב היותו אפל, מחוספס ומתרכז בפיתוח הדמויות.
אולפני פוקס רצו להתחיל בצילומים בקנדה כדי לחסוך בעלויות.
אולם ג'ונסון וצלם הקולנוע אריקסון קור מצאו אזור מועדף יותר לצילומים בבנייני הקשתות בדרום העיר לוס אנג'לס, אותם חשבו למתאימים יותר לשרטוטה של שכונת הלס קיצ'ן מאשר צילומים בסטודיו במונטריאול או ונקובר.
כאשר הוחלט על חזות הסרט, מארק סטיבן ג'ונסון הציע להשתמש בסצנות היישר מהקומיקס.
סגנונו האמנותי של ג'ו קסאדה מהמיני סדרה "דרדוויל: השטן השומר" (Daredevil Vol.
למשך כל הסרט, בן אפלק היה צריך להרכיב עדשות קטרקט בצבע כחול חלבי כדי לדמות אותו לעיוור.
קול משמש מרכיב חשוב בסרט, היות שהגיבור מסתמך עליו כדי ליצור את חוש הסונאר העל-טבעי שלו, ועדות ראשונה לכך היא מיד לאחר שמערכת הראייה של מאט עוברת מוטציה.
עריכת הקול בוצעה בידי סטודיו Rhythm and Hues, שעבד גם על חוש הסונאר שקיבל ייחוס כ"עולם הצל".
עולם הצל נבנה בגרפיקת CGI למעט הסצנה בה מאט ואלקטרה עומדים בגשם, שבה נעשה שילוב בין CGI לצילום.
הנעימות לסרט הולחנו בידי גראהם רבל, שנמשך לאספקט האנושי של דרדוויל, הנקרע נפשית ופיזית הודות לסטטוס שלו כגיבור-על.
המפיק אבי ארד ביקש מרבל להתרכז יותר ברגשות בין דרדוויל לאלקטרה, בשעה שמארק סטיבן ג'ונסון רצה להתרחק מכל השפעות קולנועיות קלישאתיות וגותיות.
רבל ניסה להימנע משימוש במוטיבים אינדיבידואלים, אך מספר דמויות כמו בולזאיי וקינגפין כללו מוטיב משלהן (נעימות גיטרה חשמלית לבולזאיי וגיטרה בס לקינגפין).
הגיטריסט מייק איינזיגר מלהקת אינקיובס שיתף פעולה עם רבל בכל אלמנט רוק נוסף.
הסרט יצא לאקרנים בארצות הברית ב-14 בפברואר 2003 (ב-4 באפריל 2003 בישראל).
הסרט הגיע למקום הראשון בסוף השבוע הראשון להקרנתו וגרף כ-45,033,454 מיליון דולר, השני בסכום הכנסותיו אחרי חניבעל.
בשבוע השני להקרנתו הסרט שמר על המקום הראשון, אם כי צנח בכ-55% מסכום ההכנסות הממוצע.
הסרט זכה לסכום הכנסות של 102 מיליון דולר בארצות הברית ו-76 מיליון דולר נוספים ברחבי העולם, בסכום כולל של 179 מיליון דולר, מעל למחצית מסכום תקציבו, שעמד על 78 מיליון דולר.
אבי ארד ציין ארבעה סרטים בנוסף לסרט זה (בלייד, בלייד 2, X-מן וספיידרמן) המוכיחים כי יש ביקוש רב לסרטים מסוג זה, ולא רק מקהל חובבי הקומיקס.
הסרט "דרדוויל" קיבל תגובות מעורבות ממבקרי הקולנוע.
אתר הביקורות Rotten Tomatoes העניק לסרט ציון משוקלל של 45% בהתבסס על 211 ביקורות (94 מהן "טריות" ו-117 מהן "רקובות"), ואילו אתר הביקורות Metacritic העניק ציון משוקלל של 42 מתוך 100 בהתבסס על 35 ביקורות.
מבקר הקולנוע רוג'ר איברט העניק לסרט ציון 3 מתוך 4 וקרא לו "טוב, למרות הרקע הטיפוסי של סרטי גיבורי על אחרים".
הוא ציין בנוסף כי אפלק וגארנר התאימו לתפקיד, בשעה שנוכחותו של מייקל קלארק דאנקן בלבד הייתה מאיימת.
ברוס ווסטברוק מ"יוסטון כרוניקל" החשיב את הסרט כ"הטוב ביותר של מארוול נכון לעכשיו, כתוב היטב, יש בו פיתוח דמויות כמו לסרטים מועמדי אוסקר, והסיפור שבו אינו משתהה עם ראוותנות ריקנית".
קימברלי ג'ונס מ"אוסטין כרוניקל" שיבחה את הסרט, את שחקניו ואת הבמאי, באומרה כי ג'ונסון הצליח לשלב בין תסריט מחוכם, אקשן טוב ולב רחב.
קים ניומן ממגזין אמפייר העניק לסרט ציון 3 מתוך 5 וציין כי "יש כאלה שיאהבו את הדמויות יותר מאשר את הסרט עצמו, וכי ישנם רגעים חזקים שיבטיחו המשך צפייה".
פיטר ברדשאו מהגארדיאן ציין שהסרט כלל "נגיעות לא משכנעות", אך היה מהנה יותר מ"ספיידרמן" ואפל כמו "באטמן" של טים ברטון.
מבקר הקולנוע נב פירס מה-BBC האמין כי לסרט היו תפאורות מלהיבות, אך לא היה לו נרטיב חזק שאפשר לצופים להתעניין בו.
פרנק לובייס מ-TV Guide הרגיש שכסרט גיבורי-על, הדמויות ב"דרדוויל" יותר מבוססות המציאות, ושהסרט עצמו מתאים יותר למבוגרים מאשר לילדים.
גרסת במאי של הסרט הוכרזה רשמית ליציאה ב-DVD בסוף 2004. גרסה זו כללה תוספות חדשות, טון אפל יותר וסיווג R בסך כולל של 30 דקות נוספות.
אחת התוספות המשמעותיות הייתה הוספתה של תת-עלילה בה הופיע קוליו כמכור לסמים שמופלל ברצח שלא ביצע.
המבקרים הסכימו שאכן מדובר בגרסה משופרת מהמקור, ונאמנה יותר לחזונו של פרנק מילר, תוך שימת דגש יותר על האלימות מאשר הרומנטיקה בין דרדוויל ואלקטרה, ועל מאבקו של מאט מרדוק בחינוך הקתולי אותו קיבל.
דרדר (שם מדעי: Centaurea) הוא סוג של צמחים עשבוניים, לרוב קוצניים, במשפחת המורכבים המונה בין 350 ל-600 מינים.
תפוצת הסוג מוגבלת לחצי הכדור הצפוני; מספר המינים באזור המזרח התיכון גבוה במיוחד, ובארץ ישראל גדלים כ-25 מינים.
השם המדעי מגיע מהמיתולוגיה היוונית ואכן בציורו של בוטיצ'לי מופיעה אלת הפריחה פלורה בכתר של דרדר כחול.
במקרא מופיע הדרדר בעיקר בדברי תוכחה, בדרך כלל כתיאור של מצב בו האדמה שוממה ואינה מניבה פרי: (בראשית ג יח).
במקרים נוספים תיאורי הדרדר משמשים כדימוי למצב עתידי שישרור בארץ בעקבות חטאי העם: (הושע י ח).
במשנה מוזכר הדרדר בעיקר כמאכל לבהמות.
דרדוויל: ארץ הצל הוא אירוע קרוסאובר ביקום מארוול שפורסם בחוברות הקומיקס דרדוויל על ידי חברת מארוול קומיקס בין ספטמבר לדצמבר 2010 למשך 5 חוברות בסדרה הראשית ו-26 חוברות קשורות.
את הסיפור כתב בין היתר אנדי דיגל באיורם של מספר אמנים כאשר ביניהם בילי טאן.
אירוע זה מוסיף לדמותו של דרדוויל צד אפל אשר מתבטא בלקיחת הפיקוד על ארגון היד ובהריגת אויבו המושבע, בולזאיי.
באירוע משתתפים גם גיבורי רחוב כדוגמת לוק קייג' ואיירון פיסט, מון נייט, ספיידרמן והמעניש, כמו כן משתתפת באירוע גם קבוצת ת'נדרבולטס.
מאט מרדוק, דרדוויל, חוזר מיפן כאדם שונה ומבקש להפוך את ארגון היד לכוח צדק.
לשם כך, הוא בונה מתקן כליאה/מקדש על חורבות שכונת הלס קיצ'ן, שהושמדה על ידי בולזאיי באירועי שלטון אפל.
השניים מתעמתים לאחר שבולזאיי נמלט ממתקן הכליאה "הרפסודה", ודרדוויל הורג את בולזאיי באותה דרך שבה בולזאיי הרג את אלקטרה.
בעקבות כך, גיבורי רחוב כגון ספיידרמן, מון נייט, לוק קייג', איירון פיסט ואפילו המעניש מתחילים לפקפק במאט ובשיטותיו.
לאחר הקרב עם בולזאיי, טיגריס לבן מצטרפת לדרדוויל.
אופנועני הגיהנום עורכים לבולזאיי לווייה, אך ראש העיר ג'יי ג'ונה ג'יימסון מכריז עליה כלא חוקית.
בן יוריק ושותפו נגררים להלוויה זו בעל כורחם ושותפו של יוריק מקבל חזיונות של בולזאיי.
דרדוויל וארגון היד קוטעים את טקס ההלוויה, ובמאבק המתחולל יוריק כמעט נהרג.
איירון פיסט ולוק קייג' נתקלים בוויקטור אלברז, נער אשר ניצל ממתקפתו של בולזאיי ולוקח על עצמו את זהות "פאוור מן".
סילבר סייבל, מיסטי נייט, פלדין והתכריך נאלצים לשתף פעולה יחדיו כאשר ארגון הנינג'ות של "היד" מנסה לפגוע בחשאי בחברי המאפיה.
דרדוויל שוכר את שירותיו של "הפרופיל" ומצווה עליו להרוג את מון נייט.
הפרופיל נעזר באווטאר השני של ח'ונסו.
במהלך הקרב בין מון נייט עם הפרופיל, מון נייט מגלה שהאווטאר השני של ח'ונסו הוא אחיו, רנדל ספקטור, שפועל תחת הזהות שאדו נייט.
מאסטר איזו מנסה לשכנע את אלקטרה לעזור להם לעצור את ארגון היד מלהשחית את מאט.
אולם, היא מסרבת משום שהיא מעוניינת שמאט יהיה רוצח בדם קר כמוה, רק משום טינתה כלפיו.
היא משנה את דעתה רק כאשר היא צופה בשידור בו דרדוויל הרג את בולזאיי.
יום לאחר הרצח של בולזאיי, לוק קייג' ואיירון פיסט דנים במעשיו של דרדוויל כאשר הם זוכים לביקורו של הקינגפין.
הוא מזהיר אותם ששניהם יצטרכו להביס את דרדוויל.
הטרנטולה השחורה משוחח עם דרדוויל, שמתכנן לגייס כל גיבור-על מחופש לתוך הארגון שלו.
הוא מוסיף וקובע כי אלו המסרבים הם אויבים של ארגון היד.
קינגפין וליידי בולזאיי מקימים לתחייה אויב של ארגון היד והגיבורים, בהנהגתו של לוק קייג', נכנסים לתוך ארץ הצל ומשוחחים עם דרדוויל.
ספיידרמן אף מייעץ לו שלבישת חליפה שחורה אף פעם לא מסתיימת בטוב, כפי שקרה לו עם סימביוט ונום.
נינג'ות היד מודיעות לדרדוויל כי גוסט ריידר תוקף את הלס קיצ'ן תחת שירותו של הקינגפין ודרדוויל מאשים את הגיבורים שהם שימשו כהסחה.
לוק קייג' מכחיש את הדבר, אך דרדוויל הזועם פוקד על ארגון היד ללכוד אותם, חיים או מתים.
במהלך התקפתו של גוסט ריידר, הוא נתקל בשבט שורש-הארס שכרת ברית עם ארגון היד.
לאחר קרב קשה, הגיבורים מצליחים להימלט כאשר המעניש מגיע ומספק אש חיפוי.
כשהגיבורים מוצאים את גוסט ריידר, הוא מסביר להם שהוא נאלץ לעשות זאת כתוצאה מהתערבותו של כוח מסתורי.
מון נייט מחליט להישאר אפילו כשהאסירים נמלטים, ולמרות עזרתו של המעניש הם נאלצים להימלט.
הם מסכימים שדרדוויל הוא לא אותו אדם כשהיה ומגלים שהוא עומד להחיות את בולזאיי ולשנות את צורתו למשהו אחר.
במקביל נפגש דרדוויל עם חברי היד, אלקטרה, טיפואיד מרי, טיגריס לבן והטרנטולה השחורה בקברו של בולזאיי.
טיגריס לבן פוקדת על הטרנטולה השחורה להוציא להורג את הבוזזים, אך הוא מתבלבל ורואה שמשהו לא שורה עם דרדוויל.
אולם, ארגון היד משתלט על טיגריס לבן והיא דוקרת את הטרנטולה השחורה בגבו וזורקת אותו מגג בניין היישר אל מותו.
מספר ימים לאחר הקרב, קולין וינג מקבלת מסר מדרדוויל על אמה, שהקימה קבוצת נשים לוחמות שנרצחו על ידי אחד מאויבי היד.
דרדוויל מבקש ממנה להוביל גלגול מחודש של הקבוצה, הקרויה "הציפורן".
היא מסכימה ומקימה את הקבוצה, שכוללת את לוטוס שחור, שרי בלוסום, מאקרו ויוקי.
קולין וינג מגנה על עצמה מחברות הציפורן כאשר הן בוגדות בה.
חברתו הוותיקה של לוק קייג' מבקשת את עזרתו בחילוץ בנה השבוי מידיה של קבוצת נינג'ות אל-מתים.
קייג' וקבוצת ת'נדרבולטס שלו יוצאים לחלץ אותו.
קייג' יוצא לשכנע את דרדוויל לעצור, ומעביר את הפיקוד לפיקסר.
הרוח מפתח פרנויה, והקבוצה נקלעת למארב של נינג'ות היד.
ג'אגרנוט וסונגבירד מובסים, מה שמעניק למונסטון הזדמנות לטפל בדברים "בדרך שלה".
מיסטר נגטיב מנסה לנצל את ההתרחשויות כדי להקים ארגון פשע בסמוך לארץ הצל, אך הוא ואנשיו מובסים בידי ספיידרמן ושאנג-צ'י.
הגיבורים מגלים ששד של ארגון היד, החיה, השתלט על דרדוויל ויוצאים להילחם בו.
קינגפין וליידי בולזאיי צופים בטבח שמתרחש, וליידי בולזאיי מודיעה לקינגפין כי הוא עלול לאבד את שליטתו על ניו-יורק.
מאסטר איזו מגלה כי ישנה דרך להוציא מדרדוויל את החיה, ולמרות מאמציהם למנוע את תחייתו של בולזאיי, הגיבורים תוקפים את דרדוויל ישירות.
הוא שורד התקפה ישירה של וולברין ומתחמק מרימון יד שהושלך לעברו על ידי המעניש.
דרדוויל חומק מכדוריו של המעניש, וספיידרמן לוכד את טיפואיד מרי בקוריו.
ספיידרמן גם לוכד את דרדוויל ואלקטרה מנסה לדבר איתו בהיגיון.
אולם, הקול שבוקע מתוך דרדוויל זועק "מרדוק לא קיים יותר!
פוגי נלסון מגיע לשערי המצודה ומנסה לדבר אל מאט, אך זה האחרון מתעלם ממנו ופוגי מתקשה להיכנס.
הוא מחליט שמאט הציל אותו כל כך הרבה פעמים, שכעת הגיע תורו להציל את מאט.
הוא מטפס על חומות המצודה בניסיון להגיע אליו, אך טיגריס לבן תופסת אותו ולוקחת אותו לדרדוויל.
דרדוויל יושב מעל הגיבורים המובסים, ומחליט להרוג את פוגי בעצמו.
פוגי אינו מסוגל להרוג את חברו, ואיירון פיסט מנצל את ההזדמנות ומכה בדרדוויל עם אגרוף צ'י כדי לרפא אותו.
אולם, דרדוויל משנה את צורתו לשד דמוני יותר מאיים.
הוא זוכה לרגע אחד של חופש מהמפלצת ששולטת בו, וחושב על עברו לפני שמחליט להתאבד כדי לעצור את השד שבתוכו.
כתוצאה מכך, תושבי הלס קיצ'ן משתחררים מהכישוף שהפנה אותם אחד נגד השני.
הגיבורים שלחמו בדרדוויל מגלים שגופתו נעלמה, ואלקטרה נראית כשהיא מחזיקה בחלק מתחפושתו של דרדוויל.
איירון פיסט מסייע לפאוור מן, שזה עתה הביס שד שהוחזר מהמתים.
הוא מציע לאמן אותו, ופאוור מן מסכים בתנאי שמצבה של אמו יטופל.
ראנד מתחיל לאמן את ויקטור בקונג פו וברזי הצ'י, בעוד אמו של פאוור מן מרומה לחשוב שהוא עובד קהילה.
קינגפין מגלה שלטיפואיד מרי קיימת אישיות רביעית סודית הנאמנה לו, ואשר באמצעותה הוא ישתלט על ארגון היד, ואדם לא מזוהה מופיע בכנסייה קתולית ומבקש לבצע וידוי, בטענה שדרכו אבדה.
אדם מכוסה ברדס שנראה כמו דרדוויל תוקף קבוצת לוחמים רעולי פנים.
לוק קייג' ואיירון פיסט בודקים את המקרה ומגלים שהפנתר השחור עומד מאחורי המתקפה.
הוא טוען בפניהם שהלס קיצ'ן היא כעת השטח שלו ושהם יעזרו לו להפיץ את השמועה.
מאט מרדוק נראה כשהוא יורד מאוטובוס בכביש מחוץ לפרבר העיר, ורואה את עצמו אחראי על הרציחות הרבות שבארץ הצל.
הוא יוצא "לדרך בודדה שרצופה בכוונות טובות".
דרדוויל היא סדרת טלוויזיה אמריקאית המבוססת על גיבור-העל דרדוויל מבית מארוול קומיקס.
הסדרה הופקה על ידי חטיבת הטלוויזיה של אולפני מארוול בשיתוף עם אולפני ABC ומופצת בידי שירות הזרמת המדיה נטפליקס.
עלילת הסדרה מתרחשת ביקום הקולנועי של מארוול וחולקת ציר זמן עם סרטי הקולנוע שבזכיון.
את הסדרה פיתח דרו גודארד, ומככב בה צ'ארלי קוקס כמאט מורדוק / דרדוויל.
הסדרה היא הראשונה מבין מספר סדרות טלוויזיה שיובילו למיני סדרה על קבוצת "המגינים".
יתר הסדרות כוללות את דמויותיהם של ג'סיקה ג'ונס, לוק קייג' ואיירון פיסט.
הסדרה עלתה לראשונה לשידור ב-10 באפריל 2015. עונתה השנייה עלתה לשידור במרץ 2016. עונתה השלישית עלתה ב-19 באוקטובר 2018. ב-29 בנובמבר 2018, נטפליקס הודיעו שהם מבטלים את המשך הסדרה.
בישראל, הסדרה שודרה בנטפליקס עד להסרתה, יחד עם סדרות נוספות המתבססות על מארוול קומיקס בראשית מרץ 2022. זאת בעקבות פקיעת הסכם השידור של נטפליקס עם דיסני, בעלת זכויות היוצרים על הדמויות.
כיום הסדרה משודרת בישראל ובשאר העולם בדיסני+.
צ'ארלי קוקס - מאט מורדוק/דרדוויל
אלדן הנסון - פוגי נלסון
דברה אן וול - קארן פייג'
רוסריו דוסון - קלייר טמפל
וינסנט ד'אונופריו - וילסון פיסק/קינגפין
טובי לאונרד מור - ג'יימס ווסלי (עונה 1)
איילת זורר - ונסה מאריאנה (עונה 1)
בוב גנטון - לילנד אאולסלי (עונה 1)
וונדי קורטיס-הול - בן יוריק (עונה 1)
ג'ון ברנטל - פרנק קאסל/המעניש (עונה 2)
אלודי יונג - אלקטרה נצ'יוס (עונה 2)
סטיבן ריידר - בלייק טאוור (עונה 2)
ג'ואן ואלי - מגי גרייס/מורדוק (עונה 3)
ג'יי עלי - ראול "ריי" נאדים (עונה 3)
וילסון בת'ל - בנג'מין "דקס" פוינדקסטר (עונה 3)
מאט מורדוק הוא עורך דין עיוור בשעות היום, אשר משתמש ביתר חושיו המחודדים כדי להילחם בפשע בשעות הלילה בשכונת הלס קיצ'ן שבניו יורק.
בילדותו, מאט נחשף לחומר כימי לאחר שהיה מעורב בתאונה עם משאית שהובילה חומר זה.
כתוצאה מכך, מאט התעוור אך יתר חושיו התפתחו כדי לפצות על חיסרון זה.
בצעירותו הוא התייתם מאביו, מתאגרף שנרצח על ידי מאפיונרים לאחר שקיבל תשלום למכור קרב, אך ניצח בו כי לא רצה לאכזב את בנו.
בבגרותו, מאט קיבל הכשרה מיוחדת מאמן לחימה עיוור בשם סטיק כדי להתגבר על מגבלותיו.
בשנים שלאחר מכן הוא למד משפטים ולבסוף פתח יחד עם חברו פוגי משרד עורכי דין על טהרת הערכים של עזרה לזולת.
עם זאת, בשל חוסר אמונו במערכת המשפט, מאט בחר ללבוש מסכה בלילות ולרדוף אחרי פושעים מקריים או כאלה שהוא לא הצליח להרשיע בבית המשפט.
את עיקר מאבקו בפשע הוא מנהל בשכונה בה גדל, שנחשבת למקום בעייתי.
במהלך מלחמתו בפשע, מאט מתוודע לקיומה של אימפריית פשע בניהולו של וילסון פיסק, המכונה קינגפין, שעורך עסקים עם המאפיה הרוסית והיאקוזה היפנית.
ארגון נוסף שמאט נתקל בו במלחמתו בפשע הוא מסדר "היד" היפני, שמשתף פעולה עם וילסון פיסק ומהווה אתגר גדול במלחמה שמנהל מאט מורדוק נגד הפשע ברחובות ניו יורק.
לאחר אירועי הסרט "הנוקמים", ארגוני פשע רבים ניצלו את מצבה העגום של שכונת הלס קיצ'ן בניו-יורק.
מאט מורדוק, עו"ד שגר בשכונה ובה גדל, עבר בילדותו תאונה שכתוצאה ממנה התעוור, אך חושיו האחרים התחדדו לרמה על-אנושית.
הוא החליט לעטות מסכה ולהשתמש ביכולותיו.
בעקבות הופעתו של "המעניש", לוחם צדק הרוצח בברוטליות חברי כנופיות פשע במנהטן, מאט מרדוק מתמודד עם שאלות מוסריות לגבי פעילותו כדרדוויל.
במקביל, אהובתו לשעבר אלקטרה נאצ'יוס חוזרת לחייו, וגוררת אותו למאבק נוסף בארגון "היד" המסתורי.
עיסוקיו גורמים לו להזניח את חבריו פוגי נלסון וקארן פייג', מה שמעמיד בסימן שאלה את עתיד משרד עוה"ד והחברות ביניהם.
בעונה השלישית, לאחר שפיסק משתחרר מהכלא, מאט מרדוק, שנעדר כבר חודשים בעקבות אירועי המגינים, מופיע מחדש כאדם שבור פיזית ואמונית, הוא מחליט לנטוש את זהותו כעורך דין פלילי על מנת להיות דרדוויל במשרה מלאה.
בעונה זו פיסק סוחט ומאיים על סוכני FBI לעבוד תחתיו, במיוחד הסוכן בנג'מין "דקס" פוינדקסטר בעל נטיות פסיכופתיות אשר מיומן בלהפוך כל חפץ שהוא לנשק קטלני, וריי נדים, איש משפחה במצוקה כלכלית.
בינואר 2015 שחררו מארוול פרומו המציג את לוגו הדמות, וחשף רשמית את תאריך שידור הפרק הראשון - 10 באפריל 2015, ובפברואר פורסם הטריילר הרשמי של הסדרה.
ובפברואר 2016 פורסם הטריילר הרשמי לעונה השנייה בה בנוסף יופיעו גם דמויותיהם של המעניש ואלקטרה.
ב-10 באפריל 2015 עלו לנטפליקס כל 13 הפרקים של העונה הראשונה.
ב-18 במרץ 2016 עלו לנטפליקס גם כל 13 פרקי העונה השנייה.
צ'ארלי קוקס, המגלם את דמותו של מאט מורדוק/דרדוויל, זכה בשנת 2015 בפרס הוקרה מאת הקרן האמריקאית ללקויות ראייה ע"ש הלן קלר על תפקידו בסדרה.
הסדרה עצמה קיבלה מספר מועמדויות לפרסים, בהם פרס אמי, פרס גילדת שחקני המסך ופרסי אמפייר, ואף זכתה בפרס סאטורן בקטגוריית סדרת המדיה החדשה הטובה ביותר לשנת 2016.
דרדוויל היא הראשונה בסדרת נטפליקס שהוזמנה, ואחריה ג'סיקה ג'ונס, לוק קייג' ואיירון פיסט, שהובילה למיני-סדרה המגנים.
המיני סדרה מתרחשת בין עונה 2 לעונה 3 של דרדוויל ועוקבת אחרי התחברותם של כל גיבורי העל של סדרות מארוול בנטפיליקס- דרדוויל, ג'סיקה ג'ונס, לוק קייג' ואיירון פיסט אשר מתחברים יחד כדי להילחם בארגון המסתורי העתיק והמרושע "היד" בקרב על גורלה של העיר ניו יורק.
בינואר 2016, לפני הופעת הבכורה של ג'ון ברנטל בתור הלוחם צדק החמוש פרנק קאסל/המעניש בעונה השנייה, נטפליקס הייתה ב"פיתוח מוקדם מאוד" של סדרת ספין-אוף בשם המעניש שתתמקד בדמותו של קאסל, וחיפשה מנהל סדרה.
ב-2016, מארוול ונטפליקס הזמינו את המעניש, אישרו את מעורבותו של ברנטל ושמו את סטיב לייטפוט כראש הסדרה.
הסדרה יצאה לאור בנובמבר 2017. דברה אן וול חזרה לתפקידה בתור קארן פייג' בסדרה.
דרדוויל ביקום הקולנועי של מארוול
בינואר 2024 חשפו אולפני מארוול שדרדוויל וקינגפין שהופיעו ביקום הקולנועי הם אותם דמויות שהופיעו בסדרה בכך שהוסיפו את כל סדרות הנטפליקס אל קטגוריית ציר הזמן בדיסני פלוס.
בסרט מדצמבר 2021 הופיעה דמותו של מאט מורדוק בתפקיד אורח בתור עורך דין שמעניק ייעוץ לפיטר פארקר (ספיידרמן).
בנוסף, ד'אונופריו שיחזר לראשונה את תפקידו כקינגפין בסדרת דיסני+ הוקאיי (2021).
שי האלק: עורכת דין בשירות החוק
הדמות הופיעה בחלק מפרקי הסדרה, ששודרה ב-2022.
במרץ 2022, האתר Production Weekly כלל פרסום של אתחול מחדש של דרדוויל בדוח שלהם על פרויקטים עתידיים בפיתוח, כאשר קווין פייג'י וכריס גארי רשומים כמפיקים.
הסדרה אושרה כנמצאת בפיתוח עבור דיסני+ בסוף מאי, כאשר מאט קורמן וכריס אורד צורפו ככותבים ראשיים ומפיקים בפועל.
הסדרה, ששמה Daredevil: Born Again הוכרזה רשמית ביולי לעונה ראשונה של 18 פרקים, כאשר קוקס וד'אונופריו אושרו כחוזרים לתפקידם.
הסדרה מתוכננת להקרנה ב-Disney+ בתחילת 2024.
דרדנוטוס (שם מדעי: Dreadnoughtus) הוא סוג של דינוזאור זאורופוד מהענף טיטאנוזאוריה שנתגלה ב-2014. הדרדנוטוס חי בדרום אמריקה בתקופת הקרטיקון העליון, כ-75 מיליון שנים לפני זמננו.
פירוש שמו מילולית הוא "לא פוחד מכלום", אך הוא נקרא על שם אוניית המערכה הכבדה דרדנוט.
הדרדנוטוס היה טיטאנוזאור זאורופודי טיפוסי.
גופו היה ארוך וכבד, צווארו ארוך ועבה, ראשו קטן ודמוי קופסה ובעל נחיריים גדולים בחזית הגולגולת ושיניים.
הדרדנוטוס היה דינוזאור גדול וכבד, אורכו כ-26 מטר (58 רגל) ומשקלו כ-59 טונות.
אורך עצם השכם (Scapula) הוא 174 ס"מ, הארוכות ביותר שנתגלו אי-פעם.
הדרדנוטוס נתגלה ב-2005 בתצורת Cerro Fortaleza שגילה 66–84 מיליון שנה לפני זמננו שבסנטה קרוס שבארגנטינה ותואר וסווג ב-2014. השרידים שנתגלו כללו את רוב השלד מאזור הכתפיים ומטה ומספר חוליות מהצוואר.
הוא נחשב לטיטנוזאור שידוע מהשרידים השלמים ביותר: כ-44% אחוז מהשלד נתגלו (שמהם אפשר לשחזר עד כ-70% מהשלד על ידי שיקוף בגלל סימטריה דו-צידית), דבר שאפשר לחשב את אורכו ומשקלו בדיוק רב יחסית.
למעשה, במשקל 59 טון, דרדנוטוס הוא הדינוזאור הכבד ביותר שמשקלו חושב ברמת ודאות גבוהה למדי.
ארגנטינוזאורוס, ששקל לפי ההערכות למעלה מ-70 טון, היה כנראה כבד יותר, אך הוא ידוע מחומר מאובנים הרבה יותר חלקי מאשר דרדנוטוס, ולכן חישוב משקלו הרבה פחות מדויק ופחות ודאי.
מחקר שפורסם ב-2015 בחן את הממצאים מחדש וקבע שמסתו של הדרדנוטוס הייתה לא יותר מ-40 טון.
הדרדנוטוס מופיע בסרט "עולם היורה: עולם חדש" וב"פרולוג עולם היורה: עולם חדש", בפעם הראשונה בזיכיון, אף שהוא מוזכר במרכז החדשנות של "עולם היורה" ונראה שמו במבחנת עוברים ב"עולם היורה: נפילת הממלכה".
בסדרה "כוכב פרהיסטורי" נראים פרטי דרדנוטוס זכרים הנלחמים ביניהם במדבריות ואחדים מהם מותשים למוות.
הוא מופיע גם ב"רכבת הדינוזאורים".
בסדרה "דינוטרקס" דמותו של "Dreadtrux" התבססה ככל הנראה על הדרדנוטוס.
בחוברות הקומיקס של דרדוויל קיימות דמויות משנה רבות שמככבות יחד עמו ומהוות נדבך חשוב בסיפורים השונים שנעשו על הדמות במרוצת השנים.
מאט מרדוק הוא עורך דין, שבילדותו התעוור בגלל שפיכת פסולת רדיואקטיבית על עיניו כשהציל על איש זקן מדריסה.
חושיו האחרים התחדדו, ולאחר חיסולו של אביו המתאגרף, למד אמנויות לחימה שונות ונקם ברוצחיו של אביו.
הוא החל להגן על שכונת הלס קיצ'ן ונלחם בנבלי-על רבים, בהם המתנקש בולזאיי וראש הפשע המאורגן הקינגפין.
ביקום מארוול, מעטות הדמויות בעלות חיי אהבה כה מפותלים וטרגיים כשל דרדוויל.
חברותיו של מאט מרדוק מתחלקות לשתי קבוצות: נשים רגילות שספגו כאב בגללו כמו קארן פייג', התר גלן, גלוריאנה אובריין ומילה דונובן, ונשים מסוכנות ובעלות כוחות על כמו אלקטרה, האלמנה השחורה, טיפואיד מרי ואקו.
רובן מתו, נותרו בעלות מום, או ספגו טראומה קשה.
קארן פייג' מכרה את זהותו הסודית תמורת זריקה, כשהייתה מכורה להרואין.
מאוחר יותר, היא נהרגה לנגד עיניו של מאט על ידי בולזאיי.
כתגובה, דרדוויל תקף את בולזאיי ונתן לו נשיכה פראית שכמעט הרגה אותו.
אלקטרה נהרגה אף היא על ידי בולזאיי במפגשה הראשון עם הנבל, אף על פי שהיא קמה לתחייה מאוחר יותר על ידי ארגון "היד".
התר גלן התאבדה אחרי שנהפכה לאלכוהוליסטית.
גלוריאנה אובריין נהרגה על ידי ויקטור קרולר, חייל של הקינגפין.
אשתו של מרדוק, מילה דונובן, עזבה אותו, והאשימה אותו בכך שנישואיה איתו היו תסמין של התמוטטות העצבים שעבר.
אהבתו לטיפואיד מרי נהרסה לבסוף בגלל פיצול אישיות שלה.
אקו הונחתה על ידי הקינגפין להרוג את דרדוויל, שכפי שסופר לה כי רצח את הוריה.
על אף שגילתה את האמת, האירוע גרם לנתק ביניהם.
יוצאת מן הכלל הייתה מערכת היחסים שלו עם האלמנה השחורה, שהייתה נורמלית יחסית, ואפילו נראה שמאט עזב את ביתו כדי לגור איתה בסן פרנסיסקו, אך לבסוף האלמנה השחורה החלה לחשוש שהקריירה שלה כלוחמת בפשע תעמוד בצילו של דרדוויל, המוכר יותר ממנה, והשניים נפרדו כידידים.
דמות הופעה ראשונה תיאור הדמות פוגי נלסון Daredevil #1(אפריל 1964) פוגי נלסון הוא שותפו של מאט למשרד עורכי הדין "נלסון ומרדוק", ובנה של עורכת-דין מפורסמת בעצמו.
לאורך השנים נוצרו מתחים בין מאט לפוגי, והמשרד פורק כמה וכמה פעמים.
בשנת 2014, פוגי אובחן כחולה בסרקומה על שם יואינג, והחל לקבל טיפולים מהאנק פים כאיש הנמלה.
קארן פייג' Daredevil #1(אפריל 1964) מזכירת משרד עורכי הדין של מאט ופוגי, בה שניהם התאהבו והיא בחרה במאט.
היא הופיעה בעלילת "דרדוויל: נולד מחדש" ככוכבת סרטים פורנוגרפיים המכורה להרואין, אך חזרה לקדמותה ואף הפכה למייעצת למכורים לסמים ולפעילה אנטי-פורנוגרפית.
לאחר שרומתה לחשוב בידי מיסטריו שהיא נשאית איידס, קארן נהרגה בידי בולזאיי.
נטליה רומאנובההאלמנה השחורה Tales of Suspense #52(אפריל 1964) מתנקשת רוסית לשעבר, שחזרה למוטב בחוברות האוונג'רס ונפגשה עם מאט לראשונה בקרב נגד הינשוף, מיסטר קליין והבעל.
הם התאהבו ועברו ביחד להילחם בפשע בסן פרנסיסקו, בטרם היא נפרדה ממנו בחשש שמעמדו יקטין את המוניטין שלה.
לוק קייג'ודני ראנדאיירון פיסט קייג':Luke Cage, Hero for Hire #1(יוני 1972)איירון פיסט:Marvel Premiere #15(מאי 1974) לוק קייג' הוא מאפיונר לשעבר, שלאחר שפרש מחיי הפשע נבגד בידי חברו הטוב ונשלח לכלא.
שם, הוא נבחר כנושא-מחקר בניסוי לשחזור נוסחת סופר-חייל, אך בעקבות תאונה עורו נעשה בלתי חדיר והוא זכה לכוח וסיבולת על-אנושיים.
הוא ברח מכלאו, ולאחר מפגש עם פושעים, החליט להפוך לגיבור להשכרה.דני ראנד הוא בנו של התעשיין העשיר וונדל ראנד, שגילה את העיר המיסטית קון-לון, והרכיב משלחת חיפוש אחרי העיר.
רוב משלחת החיפוש נהרגה, ודני הובא לקון-לון והחל ללמוד אמנויות לחימה מליי-קונג.
בבגרותו הוא נשלח להביס את הדרקון שאו-לאו, ובקרב נגדו הוא משיג את כוח "אגרוף הברזל" - ריכוז אנרגיית הצ'י באגרוף.
הוא נעשה גיבור-על ושותפו של קייג'.
לקראת אירועי "מלחמת אזרחים", דני התחזה לדרדוויל כדי לעזור למאט בשמירה על זהותו הסודית.
פרט לכך, הצמד עזר למאט במקרים רבים, בהם אירועי "ארץ הצל".
בן יוריק Daredevil #153(יולי 1978) עיתונאי חוקר שעבד בעבר במערכת העיתון "הדיילי ביוגל" בהנהלת ג'יי ג'ונה ג'יימסון, שחשף את זהויותיהם של הקינגפין ושל הגובלין הירוק, וניחש את אלו של מאט וספיידרמן.
לאחר אירועי "מלחמת אזרחים", יוריק מקים מערכת עיתון עצמאית.
בכך, הוא הופיע באירועי "מלחמת-עולם הענק הירוק", "פלישה סודית" ו"מצור" בשורת מיני-סדרות, המשקפות את הצד האזרחי באירועים אלו.
אלקטרה נאצ'יוס Daredevil #168(ינואר 1981) מתנקשת יוונית, שלמדה עם מאט באוניברסיטת קולומביה בטרם למדה אמנויות לחימה בסין, והצטרפה לארגון הנינג'ות "היד".
לאחר שנהרגה בידי בולזאיי, אלקטרה הוחייתה וחזרה למוטב.
היא הופיעה כעוזרת לדרדוויל בקרבותיו השונים, כמו גם בחוברת וולברין ות'נדרבולטס.
סטיק ו"הטיהור" סטיק:Daredevil #176(נובמבר 1981)"הטיהור":Daredevil #187(אוקטובר 1982) סטיק הוא אומן לחימה עיוור, שאימן את מאט והנהיג את ארגון "הטיהור" (The Chaste) - מובלעת טריטוריאלית של מסדר נינג'ות שיוסד בידי מאסטר איזו האלמותי, המשמש כאויב גדול לארגון היד.
אף על פי שסטיק נהרג בקרב נגד היד, שאר חברי הצ'אסט המשיכו את דרכו ונלחמו ביד.
מיה לופזאקו Daredevil Vol.2 #9(דצמבר 1999) נערה אשר יצאה למסע נקמה במאט, לאחר שרומתה לחשוב בידי הקינגפין שהוא הרג את אביה.
בעלת יכולת חיקוי מהלכי-קרב, בדומה לנבל-העל טאסקמאסטר.
היא מפורסמת בעיקר כחברת האוונג'רס החדשים בזהות רונין, אך ויתרה על זהות זו להוקאיי.
היא הופיעה בהרצה הרביעית של חוברות מון נייט, שם נהרגה בידי הרוזן נפאריה.
מילה דונובן Daredevil Vol.2 #41(מרץ 2003) אישה עיוורת, אותה מאט כדרדוויל הציל ממשאית.
הם התאהבו, ואף התחתנו לזמן-מה.
בעקבות תקרית ברכבת, מילה נלקחה למוסד לחולי נפש, ומאט נאלץ לחתום על גירושין כדי שתצא משם.
בהרצה השלישית של חוברות דרדוויל, ספוט תעתע את מאט למעין מפגש עם מילה, שהוגנה בידי האלמנה השחורה כשסומנה כאחת ממטרותיו של בולזאיי.
אנג'לה דל טורוטיגריס לבן Daredevil Vol.2 #58(נובמבר 2003) אנג'לה דל טורו היא חלק משושלת "הטיגריס הלבן" - קמע מיסטי העובר בירושה, המעניק כוחות על-אנושיים.
היא נפגשה לראשונה עם מאט כאשר הייתה חוקרת בשירות ה-FBI, שהפכה לגיבורת-על כאשר גילתה בדבר הקמע ונטשה את ה-FBI.
היא נהרגה בידי ליידי בולזאיי, אך הוחזרה לחיים בידי הטרנטולה השחורה והצטרפה לארגון "היד" בהנהגת מאט.
לאחר אירועי "ארץ הצל" הופיעה בחוברות אקדמיית האוונג'רס קרובת משפחתה של אנג'לה, אווה איילה, כטיגריס לבן ובעלת קמע הטיגריס.
אנג'לה קיבלה מגרסה ממציאות חלופית של ריד ריצ'רדס קמע טיגריס לבן ממציאות חלופית והצטרפה לארגון W.H.I.S.P.E.R שלו.
היא החלה להילחם באיילה ובקבוצת אוונג'רס רעיונות מתקדמים בה היא חברה.
דמות הופעה ראשונה תיאור הדמות קלווין זאבומיסטר הייד Journey into Mystery #99(דצמבר 1963) קלווין זאבו הוא מדען, אשר המציא את "נוסחת הייד" - נוסחה הגורמת לכוחות על-אנושיים בעצמה גבוהה.
הוא מזוהה גם כאויב של תור, ונלחם לראשונה במאט יחד עם קוברה ובהמשך עם ג'סטר.
הוא אביה של דייזי ג'ונסון, סוכנת S.H.I.E.L.D הידועה כקווייק.
האוכפים Amazing Spider-Man #10(מרץ 1964) קבוצת נבלי העל הידועה בשם "האוכפים" היא למעשה אסופה של פושעי רחוב בעלי כישורים מיוחדים המתפקדים לרוב כבריונים להשכרה עבור ראשי העולם התחתון.
משמשים גם כיריביו של ספיידרמן.
לילנד אאולסליהינשוף Daredevil #3(אוגוסט 1964) סוחר לשעבר בוול סטריט, שירד מנכסיו בעקבות חקירה על העלמת מס ונעשה פושע.
הוא קיבל כוחות-על הדומים לאלו של ינשוף בעקבות לקיחת נסיוב מסתורי.
הוא הקים אימפריית פשע קטנה, ובכך הפך לאויבו של מאט.